Príloha č. 1 súťažných podkladov

**Opis predmetu zákazky**

**Náboje a ručné zbrane s príslušenstvom**

**Časť 1 – Náboj netoxický**

**Všeobecné vymedzenie predmetu zákazky**

Predmetom zákazky je zabezpečenie dodávky nábojov kalibru **9 mm Luger 7,5 Nontox** v rozsahu 350 000 kusov.

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenské Ľupča

**Opis predmetu zákazky:**

**Nb kal. 9 mm Luger 7,5 Nontox**

Kaliber: 9x19 mm Luger

Rozmery náboja: v súlade s C.I.P.

Materiál nábojnice: CuZn

Typ strely: TFMJ celoplášťová strela úplne uzavretá so zabránením uvoľnenia splodín z oloveného jadra do ovzdušia pri výstrele

Jadro strely: olovo

Materiál plášťa strely: CuZn 30

Hmotnosť strely: 7,5 g ±0,15 g

Úsťová rýchlosť strely V0: min. 390 m.s-1 (150 mm hlaveň)

Úsťová energia E0: min. 570 J

Presnosť streľby na 25 m: 100% zásahov v kružnici o priemere 50 mm, pričom stred kružnice je stredný bod zásahu, 4x5 striel (dĺžka skúšobnej hlavne 150 mm)

Zápalka: netoxická; vodotesné lakovanie

Funkčnosť náboja v rozsahu teplôt: - 30°C až + 50°C

Životnosť: min. 5 rokov

Iné vlastnosti: riadený prenos energie strely, ktorý zabezpečí prienik cez tvrdé aj mäkké ciele bez úlomkov

Na škatuľke musia byť uvedené minimálne tieto údaje:

* označenie výrobcu,
* označenie náboja, hmotnosť a typ strely,
* počet zabalených kusov,
* rok výroby a číslo série,
* označenie čísla balenia,
* zreteľný nápis „POLÍCIA“,
* a iné údaje vyplývajúce zo zákonov a vyhlášok.

Požadované parametre deklarovať skúšobným protokolom alebo vyhlásením nezávislej inštitúcie, minimálne však technickým listom výrobcu na konkrétny druh náboja alebo vyhlásením výrobcu doloženým verejne dostupným prospektom alebo katalógom.

Náboje musia byť vyrobené v jednej sérii, s doložením protokolu zo skúšok.

*ĎALŠIE INFORMÁCIE PRE UCHÁDZAČOV*

* Uchádzač v ponuke, vo vlastnom návrhu plnenia uvedie **obchodnú značku a typ ponúkaného tovaru**, vrátane technického opisu/špecifikácie výrobku.

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.